laion/Wikipedia-Exotic huggingface dataset:
বিশ্ব কবিতা দিবস

১৯৯৯ সালে ইউনেস্কো ২১ মার্চ তারিখটিকে বিশ্ব কবিতা দিবস হিসেবে ঘোষণা করে। এই দিবস পালনের উদ্দেশ্য হল বিশ্বব্যাপী কবিতা পাঠ, রচনা, প্রকাশনা ও শিক্ষাকে উৎসাহিত করা। ইউনেস্কোর অধিবেশনে এই দিবস ঘোষণা করার সময় বলা হয়েছিল, "এই দিবস বিভিন্ন জাতীয়, আঞ্চলিক ও আন্তর্জাতিক কবিতা আন্দোলনগুলিকে নতুন করে স্বীকৃতি ও গতি দান করবে।" পূর্বে অক্টোবর মাসে বিশ্ব কবিতা দিবস পালন করা হত। প্রথম দিকে কখনও কখনও ৫ অক্টোবর এই উৎসব পালিত হলেও বিংশ শতাব্দীর শেষভাগে রোমান মহাকাব্য রচয়িতা ও সম্রাট অগস্টাসের রাজকবি ভার্জিলের জন্মদিন স্মরণে ১৫ অক্টোবর এই দিবস পালনের প্রথা শুরু হয়। অনেক দেশে আজ, এবং অক্টোবর মাসের কোনো দিন জাতীয় বা আন্তর্জাতিক কবিতা দিবস পালন করা হয়। এই দিবসের বিকল্প হিসেবে অক্টোবর অথবা নভেম্বর মাসের কোনো দিন কবিতা দিবস পালনেরও প্রথা বিদ্যমান। বিশ্ব দিবস তালিকা National Poetry Day, United Kingdom 41 countries observed World Poetry Day on 15 October 1951. Ref. cited: The International Who's Who in Poetry 1978-79. Ernest Kay, Ed. International Biographical Council, Cambridge, England. UNESCO World Poetry Directory
দরিয়া-ই-নূর

দরিয়া-ই-নূর আলোর নদী বা আলোর সাগর; বিশ্বের অন্যতম বড় হীরকখন্ড, যার ওজন প্রায় ১৮২ ক্যারেট (৩৬ গ্রাম)। এটির রঙ গোলাপি আভাযুক্ত, এ বৈশিষ্ট্য হীরার মধ্যে খুবই দূর্লভ। এটি বর্তমানে পারস্যের রাজ মুকুটের অংশ হিসেবে রয়েছে যা তেহরানে অবস্থিত সেন্ট্রাল ব্যাংক অফ ইরানে রক্ষিত আছে। কোহিনূর হীরার মত দরিয়া-ই-নূর হীরাটিও গোলকোন্দা খনি, আরও নির্দিষ্ট করে বলা যায় ভারতের অন্ধ্র প্রদেশের পরিতলা-কোল্লুর খনি থেকে পাওয়া যায়। খুঁজে পাওয়ার পরেই হীরাটি মুঘল সম্রাটের দখলে যায়। ১৭৩৯ খ্রিষ্টাব্দে পারস্যের শাসক নাদির শাহ ভারতের উত্তরাঞ্চল আক্রমণ করে দিল্লী দখল করে নেয় এবং বহু দিল্লীবাসীকে হত্যা করে। মূঘল সম্রাট মোহাম্মদের কাছে রাজশক্তি ফিরিয়ে দেওয়ার বিনিময়ে নাদির শাহ কোহিনূর হীরা, ময়ূর সিংহাসনের সাথে দরিয়া-ই-নূর সহ মুঘল সম্রাটের সম্পূর্ণ বিপুল ধন-রত্নে পরিপূর্ণ কোষগার দখল করে নেয়। নাদির শাহ এ সমস্ত ধনরত্ন তার সাথে করে ইরান নিয়ে যান এবং দারিয়া-ই-নূর সেই থেকে সেখানেই রয়েছে। নাদের শাহের মৃত্যুর পরে তার দৌহিত্র শাহরুখ মির্জা উত্তরাধিকার সূত্রে দরিয়া-ই-নূরের মালিক হন। এরপর এটি আলম খান খোজেইমেহের দখলে আসে এবং পরে পারস্যের ঝান্ড সম্রাজ্যের সদস্য লুতফ্‌ আলি খান ঝান্ডের দখলে আসে। কাজার সম্রাজ্যের প্রতিষ্ঠাতা আগা মোহাম্মদ খান ঝান্ডদের যুদ্ধে পরাজিত করলে দরিয়া-ই-নূরও কাজারদের দখলে চলে আসে। ফাতেহ আলি শাহ কাজার তার নাম হীরা এক পিঠে খোদাই করান। পরবর্তীতে নাসের-আল-দীন শাহ কাজার এটি প্রায়ই তার বাহুবন্ধনীতে পড়তেন। তিনি বিশ্বাস করতে এটি হীরা সাইরাস রাজমুকুটকেও সুশোভিত করেছিল। যখন রাজকীয় রীতিতে বাহুবন্ধনীর রেওয়াজ কমে আসে তখন তিনি এটি তার পোষাকে পিনের সাথে পরিধান করতেন। বিভিন্ন সময়ে এই রত্ন সম্মানের প্রতীক হিসেবে রাজ্যের সম্মানী ব্যক্তিদের কাছে গচ্ছিত রাখা হয়েছে। ১৯০২ সালে ইউরোপ ভ্রমণের সময় শাসক মোজাম্মর আল-দীন শাহ কাজার এ হীরাটি তার হ্যাটের অলঙ্কার হিসেবে পরিধানের আগ পর্যন্ত এটি গুলিস্তান প্রাসাদের কোষগারে লুকায়িত ছিল। পাহলভি সম্রাজ্যের প্রতিষ্ঠাতা রেজা শাহ ১৯২৬ সালে তার রাজ্যভিষেকের সময় এই হীরাটি তার সামরিক টুপিতে অলঙ্কার হিসেবে ব্যবহার করেন, এবং ১৯৬৭ সালেও মোহাম্মদ রেজা শাহ পাহলভির রাজ্যভিষেক অনুষ্ঠানে ব্যবহার করা হয়। ১৯৬৫ সালে কানাডীয় এক গবেষক দলের প্ররস্যের রাজমুকুটের রত্ন সম্পর্কিত একটি গবেষণায় বলা হয়েছিল, দরিয়া-ই-নূর একটি বড় গোলাপি হীরার অংশ ছিল এবং তা মুঘল সম্রাট শাহজাহানের সিংহাসনে খচিত ছিল। ফরাসি জহোরি জিন-বাপ্টিস্ট তাভেরনিয়ের ১৬৪২ খ্রিষ্টাব্দের এক জার্নালে এ সম্পর্কে বর্ণনা রয়েছে, যিনি একে "Diamanta Grande Table" নামে ডেকেছেন। হীরাটি হয়তো দুই ভাগে কাটা হয়েছে; বড় ভাগটি দরিয়া-ই-নূর ("আলোর সাগর"); ছোট অংশটি নূর-উল-আইন হীরা যার ওজন মনে করা হয় ৬০ ক্যারেট (১২ গ্রাম), যা বর্তমানে ইরানের ইম্পেরিয়াল কালেশনে একটি টায়রায় খচিত রয়েছে। www.iranchamber.com Deccan Heritage, H. K. Gupta, A. Parasher and D. Balasubramanian, Indian National Science Academy, 2000, p. 144, Orient Blackswan, আইএসবিএন ৮১-৭৩৭১-২৮৫-৯ Treasury of National Jewels of Iran ওয়েব্যাক মেশিনে আর্কাইভকৃত ২৬ ফেব্রুয়ারি ২০১৪ তারিখে Anna Malecka, Darya-ye Nur: History and Myth of a Crown Jewel of Iran, Iranian Studies vol. 51 (2018), DOI:10.1080/00210862.2017.1362952
আনোয়ারুল আজিম আরিফ

আনোয়ারুল আজিম আরিফ হলো একজন বাংলাদেশী শিক্ষাবিদ ও অধ্যাপক। তিনি সোশ্যাল ইসলামী ব্যাংক লিমিটেড এর চেয়ারম্যান হিসেবেও দায়িত্ব পালন করেছেন। এছাড়া, চট্টগ্রাম বিশ্ববিদ্যালয়, প্রিমিয়ার বিশ্ববিদ্যালয় এবং আন্তর্জাতিক ইসলামী বিশ্ববিদ্যালয় চট্টগ্রাম এর উপাচার্য হিসেবে দায়িত্ব পালন করেছেন। আনোয়ারুল আজিম আরিফ চট্টগ্রাম জেলার সাতকানিয়া উপজেলায় ১৯৫১ সালের ১ মে জন্মগ্রহণ করেন। তার পিতা সাইদুর রহমান। আনোয়ারুল আজিম আরিফ ১৯৬৭ সালে সাতকানিয়া আদর্শ উচ্চ বিদ্যালয় থেকে এসএসসি এবং ১৯৬৯ সালে সরকারি কমার্স কলেজ, চট্টগ্রাম থেকে এইচএসসি পাশ করেন। তিনি চট্টগ্রাম বিশ্ববিদ্যালয়ের ব্যবস্থাপনা বিভাগ থেকে বি.কম এবং এম.কম সম্পন্ন করেন। পরবর্তীতে ১৯৮২ সালে ফিলিপাইন্স ইউনিভার্সিটি থেকে এমবিএ সম্পন্ন করেন। কর্মজীবনে তিনি বেশ কয়েকটি প্রতিষ্ঠানের গুরুত্বপূর্ণ পদে দায়িত্ব পালন করেছেন। তিনি ১৯৭৬ সালে চট্টগ্রাম বিশ্ববিদ্যালয়ে প্রভাষক পদে যোগ দেন। ২০০১ সালে একই বিশ্ববিদ্যালয়ে উপ-উপাচার্য এবং ২০১১-২০১৫ পর্যন্ত চট্টগ্রাম বিশ্ববিদ্যালয়ের উপাচার্যের দায়িত্ব পালন করেন। পরবর্তীতে, চট্টগ্রামের প্রিমিয়ার বিশ্ববিদ্যালয়ের এবং আন্তর্জাতিক ইসলামী বিশ্ববিদ্যালয় চট্টগ্রাম-এর উপাচার্য হিসেবে দায়িত্ব পালন করেছেন। তিনি সোশ্যাল ইসলামী ব্যাংক লিমিটেড-এর চেয়ারম্যান হিসেবেও দায়িত্ব পালন করেছেন।। এছাড়া, ২০২১ সালে ইসলামিক ব্যাংকস কনসালটেটিভ ফোরামের (আইবিসিএফ) নির্বাহী কমিটির চেয়ারম্যান নির্বাচিত হন। ব্যক্তিগত জীবনে তিনি ৩ পুত্র সন্তানের জনক। স্ত্রী জান্নাতুন্নেছা একজন গৃহিনী। অধ্যাপক আজিম ‘দ্য ওয়ার্ল্ড এডুকেশন কংগ্রেস’ কর্তৃক এশিয়ার ‘বেস্ট বি স্কুল অ্যাওয়ার্ড ২০১২’র বেস্ট প্রফেসর ইন স্ট্র্যাটেজিক ম্যানেজমেন্ট পদকে ভূষিত হয়েছেন। "Office of the Vice Chancellor" [উপাচার্যের দপ্তর]। চট্টগ্রাম বিশ্ববিদ্যালয় (ইংরেজি ভাষায়)। সংগ্রহের তারিখ ৭ ফেব্রুয়ারি ২০২২।  "আইআইইউসি উপাচার্য প্রফেসর আনোয়ারুল আজিম আরিফ"। banglanews24। সংগ্রহের তারিখ ১৭ আগস্ট ২০২১।  "এসআইবিএলের চেয়ারম্যান প্রফেসর আনোয়ারুল আজিম"। একুশে টেলিভিশন। সংগ্রহের তারিখ ১৭ আগস্ট ২০২১।  "আনোয়ারুল আজিম আরিফ আইআইইউসির নতুন উপাচার্য"। Bangladesh mail। ১৭ আগস্ট ২০২১ তারিখে মূল থেকে আর্কাইভ করা। সংগ্রহের তারিখ ১৭ আগস্ট ২০২১।  "=প্রখ্যাত ব্যক্তিত্ব"। জাতীয় তথ্য বাতায়ন। ৯ অক্টোবর ২০২০ তারিখে মূল থেকে আর্কাইভ করা। সংগ্রহের তারিখ ১৭ আগস্ট ২০২১।  "চবির নতুন উপাচার্য আনোয়ারুল আজিম আরিফ"। বাংলা নিউজ। সংগ্রহের তারিখ ১৭ আগস্ট ২০২১।  "আইবিসিএফের নতুন চেয়ারম্যান আনোয়ারুল আজিম"। ঢাকা পোস্ট। সংগ্রহের তারিখ ১৭ আগস্ট ২০২১।
গোল্ডবাখ দুর্বল অনুমান

গোল্ডবাখ দুর্বল অনুমান এর আরো কয়েকটা নাম আছে - বিজোড় গোল্ডবাখ অনুমান, ত্রয়ী গোল্ডবাখ সমস্যা, ৩-মৌলিক সমস্যা। অনুমানটি এভাবে বলা যায়, ৭ এর চেয়ে বড় যেকোন বিজোড় সংখ্যাকে 3টি বিজোড় মৌলিক সংখ্যার যোগফল আকারে লেখা যায়।(কোন মৌলিক সংখ্যা একাধিকবার আসতে পারে) অনুমানটিকে দুর্বল বলার কারণ হল, দুইটি মৌলিক সংখ্যা সংক্রান্ত গোল্ডবাখ অনুমানটি যদি প্রমাণ করা যায, তাহলে এই অনুমানটি আপনা থেকেই প্রমাণ হয়ে যাবে। (কারণ হল, যদি ৪ এর চেয়ে বড় যেকোন জোড় সংখ্যাকে ২টি মৌলিক সংখ্যার যোগফল আকারে লেখা যায়, তাহলে সংখ্যাটির সাথে ৩(মৌলিক)) যোগ করে আমরা বলতে পারি, ৭ এর চেয়ে বড় যেকোন বিজোড় সংখ্যাকে ৩টি মৌলিক সংখ্যার যোগফল আকারে লেখা যায়।) গোল্ডবাখ দুর্বল অনুমান প্রমাণ করা সম্ভব হয়নি তবে অনেকে খুব কাছাকাছি গিয়েছেন। ১৯২৩ সালে হার্ডি এবং লিটলউড সাধারণ রিম্যান হাইপোথিসিস ব্যবহার করে দেখিয়েছেন যথেষ্ট বড় বিজোড় সংখ্যার জন্য দুর্বল অনুমানটি সত্য। ইভাব ম্যাতেভিচ ভিনোগ্রাডভ(Ivan Matveevich Vinogradov) রিম্যান হাইপোথিসিস এর উপর নির্ভরশীলতা বাদ দিয়ে দিয়েছেন এবং সরাসরি দেখিয়েছেন যথেষ্ট বড় বিজোড় সংখ্যার জন্য দুর্বল অনুমানটি সত্য। তার ছাত্র বোরেজদিন দেখিয়েছেন ৩৩১৩৪৮৯০৭ যথেষ্ট বড় সংখ্যা,এটায় ৬,৮৪৬,১৬৯ টি অঙ্ক আছে,বর্তমান প্রযুক্তি ব্যবহার করে এর নিচের প্রতিটি সংখ্যা যাচাই করা সম্ভব নয়। ২০০২ সালে লিউ মিং-চিট(হংকং বিশ্ববিদ্যালয়) এবং ওয়্যাং টিয়েন-জে উচ্চসীমাটিকে ২*১০১৩৪৬ এ নামিয়ে আনেন। কম্পিউটার দিয়ে এখন পর্যন্ত ১০১৮ পর্যন্ত সংখ্যা যাচাই করা সম্ভব হয়েছে। ১৯৯৫ সালে অলিভিয়ার রেমার দেখান ৩ এর বড় প্রতিটি জোড় পূর্ণসংখ্যাকে সর্বোচ্চ ৬টি মৌলিক সংখ্যার যোগফল হিসাবে দেখানো যায়। লেসযাক কিনাইকি রিম্যান হাইপোথিসিস ব্যবহার করে দেখান প্রতিটি বিজোড় পূর্ণসংখ্যাকে সর্বোচ্চ ৫টি মৌলিক সংখ্যার যোগফল হিসাবে প্রকাশ করা যায়। টেরেন্স টাও এটা প্রমাণ করেন রিম্যান হাইপোথিসিস ছাড়া। Correspondance mathématique et physique de quelques célèbres géomètres du XVIIIème siècle (Band 1), St.-Pétersbourg 1843, pp. 125–129. Tomás Oliveira e Silva, [১]. Retrieved 25 April 2008. Kaniecki, Leszek (১৯৯৫)। "On Šnirelman's constant under the Riemann hypothesis"। Acta Arithmetica। 4। পৃষ্ঠা 361–374{ } [২]
তালেবান বিদ্রোহ

২০০১ সালে আফগানিস্তানে যুদ্ধের সময় ক্ষমতা থেকে পতনের পর থেকে তালেবান বিদ্রোহ শুরু হয়। তালেবান বাহিনী আফগান সরকারের বিরুদ্ধে, প্রেসিডেন্ট হামিদ কারজাইয়ের নেতৃত্বে, এবং পরবর্তীতে প্রেসিডেন্ট আশরাফ গনি ও মার্কিন নেতৃত্বাধীন জোটের বিরুদ্ধে লড়াই করেছে যা ন্যাটোর সকল সদস্যকে অন্তর্ভুক্ত করেছে। ২০২১ সালে তালেবানদের আক্রমণে আশরাফ গনি সরকারের পতন ঘটে। ২০০১‌ সালে আফগানিস্তানে মার্কিন যুক্তরাষ্ট্রের আক্রমণের পর, তালেবান পরাজিত হয় এবং অনেক তালেবান যোদ্ধা আন্দোলন ত্যাগ করে অথবা পাকিস্তানের অভয়ারণ্যে ফিরে যায়। ২০০৩ সালের মে এবং জুন মাসে তালেবানের উচ্চপদস্থ কর্মকর্তারা আফগানিস্তান থেকে মার্কিন বাহিনীকে বিতাড়িত করার জন্য তালেবানদের পুনর্গঠিত এবং গেরিলা যুদ্ধের জন্য প্রস্তুত বলে ঘোষণা করেন। ওমর দাদুল্লাহর মতো তালেবান কমান্ডারদের পাঁচটি অপারেশনাল জোন বরাদ্দ করেন। দাদুল্লাহ জাবুল প্রদেশের দায়িত্ব গ্রহণ করেন। ২০০৪ সালের শেষের দিকে, তৎকালীন আত্মগোপনকারী তালেবান নেতা মোহাম্মদ ওমর "আমাদের দেশের সার্বভৌমত্ব ফিরে পেতে" "আমেরিকা ও তার পুতুল" (অর্থাৎ ট্রানজিশনাল আফগান সরকার বাহিনীর) বিরুদ্ধে বিদ্রোহ ঘোষণা করেন। তালেবানরা বেশ কয়েক বছর পুনর্গঠনে কাটালেও তারা ২০০৬ সালে বিদ্রোহ অভিযান পুনরায় শুরু করে। ২০১৮ সালের হিসাব অনুসারে, তালিবান চারটি ভিন্ন শুরা বা প্রতিনিধি পরিষদ নিয়ে গঠিত। প্রথমটি হল কোয়েটা শুরা । দুটি ছোট শুরা এর অধীনস্থ, হাক্কানি নেটওয়ার্ক (মিরান শাহ শুরা নামেও পরিচিত) এবং পেশোয়ার শুরা। পেশোয়ার শুরা ২০০৫ সালের মার্চ মাসে প্রতিষ্ঠিত হয়েছিল এবং এটি পূর্ব আফগানিস্তানে অবস্থিত। এর অধিকাংশ যোদ্ধা হিজব-ই-ইসলামী গুলবুদ্দিনের সাবেক সদস্য। হাক্কানি নেটওয়ার্ক ২০০৭ সালে কোয়েটা শুরা থেকে তার স্বায়ত্তশাসন ঘোষণা করে এবং ২০১৫ সালের আগস্টে পুনরায় যোগদান করে। পেশোয়ার শুরা ২০০৯ থেকে ২০১৬ পর্যন্ত স্বায়ত্তশাসিত ছিল। দ্বিতীয় স্বায়ত্তশাসিত শুরা হল উত্তরের শুরা, যা বাদাখশান প্রদেশে অবস্থিত । তৃতীয়টি হল ইরানের পৃষ্ঠপোষকতা করা মাশহাদ শুরা এবং চতুর্থটি হল রসুল শুরা, যার নেতৃত্বে ছিলেন মুহাম্মদ রসুল; এটি ইসলামি আমিরাতের উচ্চ পরিষদ নামেও পরিচিত। তোরা বোরা এবং অপারেশন অ্যানাকোন্ডার যুদ্ধের পর, তালেবান পরাজিত হয় এবং অনেক তালেবান যোদ্ধা আন্দোলন ত্যাগ করে অথবা পাকিস্তানের অভয়ারণ্যে ফিরে যায়, যেখানে তারা পুনরায় বিন্যাসের মাধ্যমে তাদের বিদ্রোহের প্রাথমিক পর্যায় শুরু করে। তালেবান নেতৃবৃন্দের তালিকা কাবুল পতন (২০২১) কাবুল Tohid, Owias; Baldauf, Scott (৮ মে ২০০৩)। "Taliban appears to be regrouped and well-funded"। Christian Science Monitor। সংগ্রহের তারিখ ২৮ ফেব্রুয়ারি ২০০৭।  Tohid, Owias (২৭ জুন ২০০৩)। "Taliban regroups – on the road"। Christian Science Monitor। সংগ্রহের তারিখ ২৮ ফেব্রুয়ারি ২০০৭।  Gall, Carlotta (১৩ নভেম্বর ২০০৪)। "Asia: Afghanistan: Taliban Leader Vows Return"। The New York Times। সংগ্রহের তারিখ ৮ সেপ্টেম্বর ২০১৭।  Barfield, Thomas (২০১২)। Afghanistan: A Cultural and Political History। Princeton University Press। পৃষ্ঠা 327। আইএসবিএন 978-0-691-15441-1।  Giustozzi, Antonio (আগস্ট ২০১৭)। "Afghanistan: Taliban's organization and structure" (পিডিএফ)। পৃষ্ঠা 6। সংগ্রহের তারিখ ২৯ মার্চ ২০২০।  Antonio Giustozzi (নভেম্বর ২০১৯)। The Taliban at War: 2001 – 2018। Oxford University Press। পৃষ্ঠা 87, 89। আইএসবিএন 978-0-19-009239-9।  Giustozzi 2019, p. 88. Giustozzi 2017, p. 9. Stephen Tanner, Afghanistan: A Military History, Page 317 তালিবান কারা? আনন্দ গোপাল লিখিত
নাগেশ্বরী সরকারি কলেজ

নাগেশ্বরী সরকারি কলেজ (সাবেক 'নাগেশ্বরী ডিগ্রী কলেজ') বাংলাদেশের কুড়িগ্রাম জেলার নাগেশ্বরী উপজেলায় অবস্থিত একটি ঐতিহ্যবাহী শিক্ষাপ্রতিষ্ঠান। ২০১৭ সালে এইচএসসি পরীক্ষায় নাগেশ্বরী কলেজ পুরো কুড়িগ্রাম জেলায় দ্বিতীয় স্থান অর্জন করে। নাগেশ্বরী কলেজ প্রতিষ্ঠিত হয় ১৯৬৭ সালে। এই কলেজের ভূমিদাতা হচ্ছেন স্থানীয় অবস্থাশীল ব্যাক্তিত্ব গোলাপ খাঁ'র পরিবার। ১৯৬৬ সাল পর্যন্ত এই উপজেলায় কোন কলেজ ছিল না। সুশিক্ষা প্রসারের তাগিদে স্থানীয় ইউনিয়ন পরিষদ মেম্বার, চেয়ারম্যান এবং এমএলএসহ আরও কয়েকজন গুরুত্বপূর্ণ ব্যাক্তিবর্গ গোলাপ খাঁ'র পরিবারের কাছে অনুরোধ জানান ভূমি দানের জন্য। গোলাপ খাঁ'র পরিবার নাগেশ্বরীতে কলেজ স্থাপনের জন্য ১০ বিঘা জমি দান করেন। পরবর্তীতে এই পরিবার নাগেশ্বরী কলেজকে আরও ২ বিঘা জমি দান করেন। আনুষ্ঠানিকভাবে ভূমি দানের পর ১৯৬৭ সালে প্রতিষ্ঠিত হয় নাগেশ্বরী কলেজ। শুরুতে এই কলেজ অল্প কিছু শিক্ষার্থী নিয়ে উচ্চ মাধ্যমিক শ্রেণির যাত্রা শুরু করলেও ১৯৭০ সালে তা ডিগ্রি কলেজে উন্নিত হয়। ২০১০ সালে নাগেশ্বরী কলেজে জাতীয় বিশ্ববিদ্যালয়ের অধীনে চালু হয় অনার্স শাখা। প্রথমদিকে রাষ্ট্রবিজ্ঞান ও ব্যবস্থাপনা বিষয় থাকলেও পরবর্তীতে বাংলা, হিসাববিজ্ঞান ও প্রাণীবিজ্ঞান বিষয় চালু করা হয়। ২০১৬ সালে গণপ্রজাতন্ত্রী বাংলাদেশ সরকারের শিক্ষা মন্ত্রণালয় থেকে এই কলেজকে জাতীয়করণ ঘোষিত করা হয়। এবং কলেজের নতুন নাম হয় নাগেশ্বরী সরকারি কলেজ। শ্রেণিসমূহ- উচ্চমাধ্যমিক, ডিগ্রি, অনার্স অনার্স এর বিষয়সমূহ- রাষ্ট্রবিজ্ঞান, ব্যবস্থাপনা, বাংলা, হিসাববিজ্ঞান, প্রাণীবিজ্ঞান শিফট- ডে শিফট ভাষা- বাংলা মাধ্যম মোট শিক্ষক- ৬২ জন মোট শিক্ষার্থী- প্রায় চার হাজার মোট কর্মচারী- ২২ জন। নাগেশ্বরী সরকারি কলেজে বাংলাদেশ সরকারের শিক্ষানীতি অনুসারে অনলাইনের মাধ্যমে শিক্ষার্থী ভর্তি কার্যক্রম পরিচালনা করে থাকে। ছেলেদের জন্য সাদা শার্ট, সাদা প্যান্ট মেয়েদের সাদা জামা, সাদা পায়জামা, সাদা এপ্রোন উভয়ের জন্য কলেজ কর্তৃক নির্ধারিত ব্যাজ। আসলাম হোসেন সওদাগর - রাজনীতিবিদ এবং একাদশ জাতীয় সংসদ সদস্য মুহাম্মদ আল-আমীন, (অতিরিক্ত সচিব), আইন অনুবিভাগ, জনপ্রশাসন মন্ত্রণালয়। নাগেশ্বরী সরকারি কলেজের গ্রন্থাগারে প্রায় তিন হাজার বই সংগৃহীত আছে। নাগেশ্বরী সরকারি কলেজ হোস্টেল। খেলাধুলা, বিনোদন, ট্যুর ইত্যাদি। নাগেশ্বরী সরকারি কলেজ রোভার গ্রুপ। "এইচএসসিতে এক যুগের ঐতিহ্য হারালো কুড়িগ্রাম সরকারি মহিলা কলেজ"। বাংলা ট্রিবিউন। ২০২১-০৮-১৭ তারিখে মূল থেকে আর্কাইভ করা। সংগ্রহের তারিখ ২০২১-০৮-১৭।  "জাতীয়করণের আনন্দে নাগেশ্বরী কলেজে শোভাযাত্রা"। দৈনিকশিক্ষা। সংগ্রহের তারিখ ২০২১-০৮-১৭।  "বাংলাদেশ স্কাউটস | বাংলাদেশ স্কাউটস অনলাইন ডিজিটাল রেকর্ড এবং স্কাউট সার্ভিস সিস্টেম"। service.scouts.gov.bd। সংগ্রহের তারিখ ২০২১-০৮-১৭।
ইন্টারস্কোপ কমিউনিকেশনস

ইন্টারস্কোপ কমিউনিকেশনস (ইন্টারস্কোপ পিকচার্স নামেও পরিচিত) ছিল একটি মার্কিন যুক্তরাষ্ট্র-ভিত্তিক ফিল্ম স্টুডিও যা ১৯৮২ সালে মিডিয়া মোগল টেড ফিল্ড দ্বারা প্রতিষ্ঠিত হয়েছিল, যিনি গণ আবেদন সহ চলচ্চিত্র তৈরি করার লক্ষ্য নিয়েছিলেন। এটি শীঘ্রই ইন্টারস্কোপ রেকর্ডস (যা ১৯৯০ সালে আটলান্টিক রেকর্ডস এর সাথে যৌথ উদ্যোগ হিসাবে প্রতিষ্ঠিত হয়েছিল) একটি বিভাগে পরিণত হয়। ইন্টারস্কোপ কমিউনিকেশনস ৫৬টি চলচ্চিত্র প্রযোজনা করেছে। প্রযোজিত ৫৬টি চলচ্চিত্রের মধ্যে মাত্র ১৪টি সরাসরি-থেকে-ভিডিও বা নির্মিত-টেলিভিশনের জন্য প্রযোজনা। বর্তমানে ইন্টারস্কোপ ওরিয়ন পিকচার্স, এবং ডি লরেন্টিস এন্টারটেইনমেন্ট গ্রুপ এর জন্য ১৯৮৯ থেকে ১৯৯১ সালের মধ্যে নির্মিত সমস্ত চলচ্চিত্র, সেইসাথে পলিগ্রাম ফিল্মড এন্টারটেইনমেন্ট এবং গ্রামার্সি পিকচার্স ৩১ মার্চ, ১৯৯৬ এর আগে, মেট্রো-গোল্ডউইন-মায়ার এর মালিকানাধীন, যা পৃথক লেনদেনে স্টুডিওগুলি অধিগ্রহণ করে। ১৯৯৬ সালের ১ এপ্রিলের পর পলিগ্রাম বা গ্রামার্সি চলচ্চিত্রের মালিকানা এখন ইউনিভার্সাল স্টুডিওস। মনে রাখবেন যে সব ক্ষেত্রে ডিস্ট্রিবিউটর বা ডিস্ট্রিবিউটররাও সহ-প্রযোজক। বক্স অফিস কলাম মার্কিন যুক্তরাষ্ট্র ডলার-এ চলচ্চিত্রগুলির নাট্যমুক্তির জন্য বিশ্বব্যাপী মোট প্রতিফলিত করে। Fabrikant, Geraldine (১৯৯২-০৮-১১)। "Polygram to Buy 51% Stake in Interscope's Film Division"। The New York Times (ইংরেজি ভাষায়)। আইএসএসএন 0362-4331। সংগ্রহের তারিখ ২০২১-০৮-১৭।  Fabrikant, Geraldine (১৯৯৭-০৪-১৯)। "MGM Owner Said to Offer $300 Million to Buy Orion"। The New York Times (ইংরেজি ভাষায়)। আইএসএসএন 0362-4331। সংগ্রহের তারিখ ২০২১-০৮-১৭।  ইন্টারস্কোপ কমিউনিকেশনস এ আইএমডিবি
জয়াশ্রী (অভিনেত্রী)

জয়াশ্রী (জন্মঃ ১৯৬৫) ভারতের তামিল চলচ্চিত্র জগতের আশির দশকের একজন অভিনেত্রী ছিলেন। পরিচালক সি. ভি. শ্রীধরের হাত ধরে চলচ্চিত্র জগতে পা দেন জয়াশ্রী, তার অভিনীত প্রথম চলচ্চিত্র ছিলো 'থেনড্রালে এন্নাই থোডু' যেটিতে তিনি মোহনের সঙ্গে অভিনয় করেন এবং চলচ্চিত্রটি ১৯৮৫ সালে মুক্তি পায়। তিনি বিয়ে করার পর অভিনয় জীবনের ইতি টেনেছিলেন। ১৯৮৫ সালে মুক্তিপ্রাপ্ত 'থেনড্রালে এন্নাই থোডু' মুক্তি পায় যেটি ছিলো জয়াশ্রী অভিনীত প্রথম চলচ্চিত্র; ১৯৮৮ সালে জয়াশ্রী বিয়ে করেন এবং অভিনয় জগত থেকে সরে দাঁড়ান। ২০১০ সালে 'কাদাল টু কল্যাণম' নামের একটি চলচ্চিত্র মুক্তি পাবার কথা ছিলো যেটাতে জয়াশ্রী অভিনয় করেন কিন্তু চলচ্চিত্রটি মুক্তি পায়নি। ২০১৬ সালে 'মানাল কায়িরু ২' নামের একটি চলচ্চিত্র মুক্তি পায় যেটাতে জয়াশ্রী অভিনয় করেন। "Jayashree returns to the silver screen"। indiaglitz। ২৫ নভেম্বর ২০০৮। ১২ ডিসেম্বর ২০০৮ তারিখে মূল থেকে আর্কাইভ করা। সংগ্রহের তারিখ ২৩ জানুয়ারি ২০১৪।  "Three decades later, same cast!"। Deccanchronicle.com। সংগ্রহের তারিখ ২০১৬-১১-১৫।  "Poorna is the lead in the sequel to Manal Kayiru"। Timesofindia.indiatimes.com। ২০১৬-০১-২৪। সংগ্রহের তারিখ ২০১৬-১১-১৫।  ইন্টারনেট মুভি ডেটাবেজে জয়াশ্রী (ইংরেজি)
আহমদ ওয়াল

আহমদ ওয়াল আফগান সীমান্ত থেকে প্রায় ২০ মাইল দূরে পাকিস্তানেন বেলুচিস্তান প্রদেশ একটি শহর। তালেবানের জ্যৈষ্ঠ নেতা মোল্লা আখতার মনসুর ২০১১ সালের ২১ মে মার্কিন যুক্তরাষ্ট্রের একটি ড্রোন হামলায় শহরের দক্ষিণ-পশ্চিমে নিহত হন। Crawford, Jamie। "Taliban leader Mullah Mansour likely killed in airstrike, U.S. officials say"। CNN। সংগ্রহের তারিখ ২২ মে ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
সাধারণীকৃত তারকা-উচ্চতা সমস্যা

সাধারণীকৃত তারকা-উচ্চতা সমস্যা আনুষ্ঠানিক ভাষা তত্ত্ব(formal language theory)-এর একটি সমস্যা। একে এভাবে বর্ণনা করা যায়, নিয়মিত অভিব্যক্তি (regular expression) দ্বারা সংজ্ঞায়িত সব নিয়মিত ভাষা (regular language), যাদের মধ্যে সম্পূরক অপারেটর (complement operator) অন্তর্ভুক্ত, তাদেরকে কি এমন কোন নিয়মিত অভিব্যক্তি দ্বারা প্রকাশ করা সম্ভব, যাতে ক্লীন তারকা (Kleene star) সসীম সংখ্যক বার ব্যবহৃত হবে।
ধানি জলপ্রপাত

ধানি জলপ্রপাত যা ধানি নোসেরি জলপ্রপাত নামেও পরিচিত, পাকিস্তানের আজাদ কাশ্মীরের মুজফফরাবাদ জেলার নীলম উপত্যকায় অবস্থিত। এটি মুজাফফরাবাদ জেলা থেকে ৩৮ কি.মি। এটি নীলম উপত্যকার সর্বোচ্চ জলপ্রপাত। "Dhani Waterfall on Maps"। Google Maps। সংগ্রহের তারিখ ৩০ জুলাই ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Elevation of Waterfall"। Elevation.maplogs.com। সংগ্রহের তারিখ ১১ জুন ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Height of Dhani Waterfall"। www.pakistantravelguide.pk। সংগ্রহের তারিখ ১১ জুন ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Known as Dhani Noseri Waterfall"। www.imusafir.pk। ১২ জুন ২০১৮ তারিখে মূল থেকে আর্কাইভ করা। সংগ্রহের তারিখ ১১ জুন ২০১৮।  "Dhani Waterfall"। www.pakistantravelguide.pk। সংগ্রহের তারিখ ১০ জুন ২০১৮।  "Located in Neelum Valley"। wowreads.com। ১৪ জুলাই ২০২০ তারিখে মূল থেকে আর্কাইভ করা। সংগ্রহের তারিখ ১১ জুন ২০১৮।  "Distance from Muzaffarabad District"। Google Maps। সংগ্রহের তারিখ ১০ জুন ২০১৮।  "Highest Waterfall in Neelum Valley"। Thetourist.pk। ২৬ জানুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ১১ জুন ২০১৮।
কলম্বিয়ার ভূগোল

কলম্বিয়া প্রজাতন্ত্র দক্ষিণ আমেরিকার উত্তর-পশ্চিমে অবস্থিত হলেও এর কিছু অংশ মধ্য আমেরিকায় পড়েছে। এর উত্তর-পশ্চিম সীমান্তে পানামা; পূর্বে ভেনিজুয়েলা ও ব্রাজিল; দক্ষিণে ইকুয়েডর এবং পেরু এবং সমুদ্রসীমায় কোস্টারিকা, নিকারাগুয়া, হন্ডুরাস, জ্যামাইকা, ডোমিনিকান প্রজাতন্ত্র এবং হাইতি অবস্থিত। কলম্বিয়ার প্রাকৃতিক সম্পদ বৈচিত্র্যময় এবং বিস্তৃত যার অধিকাংশ অঞ্চল এবং মহাসাগরীয় এলাকায় এখনও অনাবিষ্কৃত রয়েছে। কলম্বিয়ার গুয়াজিরা উপদ্বীপের সেরেজোন অঞ্চলে বিশ্বের বৃহত্তম উম্মুক্ত কয়লা খনি রয়েছে। এর পূর্বাঞ্চলিয় সমভূমিতে খনিজ তেল এবং প্রাকৃতিক গ্যাস আহরণ কেন্দ্র রয়েছে। কলম্বিয়া পান্নার প্রধান উৎপাদক এবং স্বর্ণ, রৌপ্য, আকরিক লৌহ, লবণ, প্ল্যাটিনাম, খনিজ তেল, নিকেল, তামা, জলবিদ্যুৎ ও ইউরেনিয়ামের গুরুত্বপূর্ণ উত্তোলনকারী দেশ। আয়তন: মোট: ১১,৩৮,৯১০ কিমি২ (৪,৩৯,৭৪০ মা২)। স্থল সীমানা: মোট: ৬,৬৭২ কিমি। উপকূলরেখা: মোট: ৩,২০৮ কিমি (ক্যারিবিয়ান সাগর ১,৭৬০ কিমি, উত্তর প্রশান্ত মহাসাগর ১,৪৪৮ কিমি)। একচেটিয়া অর্থনৈতিক অঞ্চল: মোট: ৮,০৮,১৫৮ কিমি২ (৩,১২,০৩২ মা২)। জলবায়ু: উপকূল এবং পূর্বাঞ্চলিয় সমভূমি বরাবর ক্রান্তীয়; উচ্চভূমিতে শীতল জলবায়ু। ভূ-উচ্চতা: সমতল উপকূলীয় নিম্নভূমি, কেন্দ্রীয় উচ্চভূমি, উচ্চ আন্দিজ পর্বতমালা, পূর্বাঞ্চলিয় নিম্নভূমি সমভূমি। সিনেগা গ্রান্ডে ডি সান্টা মার্টা; লা কোচা লেগুন; টোটা হ্রদ। "The Republic of Colombia shares land borders with five (5) countries"। cancilleria.gov.co।  "Maritime borders"। cancilleria.gov.co।  "[[বিষয়শ্রেণী:অকার্যকর বহিঃসংযোগ সহ সমস্ত নিবন্ধ]][[[উইকিপিডিয়া:অকার্যকর সংযোগ|স্থায়ীভাবে অকার্যকর সংযোগ]]"। ২১ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১৭ আগস্ট ২০২১।  ইউআরএল–উইকিসংযোগ দ্বন্দ্ব (সাহায্য)}} "Encyclopedia Encarta: Natural Resources of Colombia"। Encyclopedia Encarta। 24 August 2007. ওয়েব্যাক মেশিনে আর্কাইভকৃত ২০০৯-০১-৩১ তারিখে। ২০০৯-০১-৩১ তারিখে মূল থেকে আর্কাইভ করা। সংগ্রহের তারিখ 2009-10-31।  এখানে তারিখের মান পরীক্ষা করুন: |তারিখ= (সাহায্য)
ছটোক জলপ্রপাত

ছোটোক জলপ্রপাত যা মুলা ছোটোক জলপ্রপাত নামেও পরিচিত, যা পাকিস্তানের প্রদেশ বেলুচিস্তানের খুজদার জেলার মুলা গ্রামে অবস্থিত। মুলা একটি গ্রাম এবং খুজদার জেলার তেহসিল যা খুজদার থেকে প্রায় ১০৬ কিলোমিটার (৬৬ মা) দূরে। ছোটোক জলপ্রপাত দুই পাহাড়ের মাঝে শীতল পানির স্রোতে পড়ে। মুলা ছোটোক হান্না-উরাক জলপ্রপাত পাকিস্তানের জলপ্রপাতের তালিকা "Chotok Waterfalls - Sanctuary In Balochistan"। Shughal.com। ২৯ জুলাই ২০১৮ তারিখে মূল থেকে আর্কাইভ করা। সংগ্রহের তারিখ ২৪ জুলাই ২০১৮।  "Chotok Waterfalls on Maps"। Google Maps। সংগ্রহের তারিখ ১৩ সেপ্টেম্বর ২০১৯।  "Moola - Tehsil of Khuzdar District"। findmyadventure.pk। ১৭ আগস্ট ২০২১ তারিখে মূল থেকে আর্কাইভ করা। সংগ্রহের তারিখ ১৩ সেপ্টেম্বর ২০১৯।  "Feelings for Chotok Waterfalls"। Dawn (newspaper)। সংগ্রহের তারিখ ২৪ জুলাই ২০১৮।
হান্না-উরাক জলপ্রপাত

হান্না-উরাক জলপ্রপাত হল পাকিস্তানের বেলুচিস্তানের কোয়েটা জেলার উরাক উপত্যকায় হান্না হ্রদের কাছে অবস্থিত একটি জলপ্রপাত। এটি পাহাড় দ্বারা বেষ্টিত একটি ছোট জলপ্রপাত। উরাক উপত্যকা পাকিস্তানের জলপ্রপাতের তালিকা "Hanna-Urak Waterfall"। www.ghoomlo.pk। ১২ জুন ২০১৮ তারিখে মূল থেকে আর্কাইভ করা। সংগ্রহের তারিখ ৬ জুন ২০১৮।  "Havelian.net"। www.havelian.net। সংগ্রহের তারিখ ১১ জুন ২০১৮।
জুয়াড়ী (২০০২-এর চলচ্চিত্র)

জুয়াড়ী এ কিউ খোকন রচিত ও পরিচালিত ২০০২ সালের বাংলাদেশী মারপিটধর্মী নাট্য চলচ্চিত্র। হাস্‌ক প্রোডাকশন্সের ব্যানারে চলচ্চিত্রটি প্রযোজনা করেছেন হেলাল খান। এর কাহিনী ও সংলাপ লিখেছেন ওয়াকিল আহমেদ এবং চিত্রনাট্য লিখেছেন কালাম কায়সার। এতে শ্রেষ্ঠাংশে অভিনয় করেছেন পপি, শাকিব খান, শানু ও হেলাল খান। চলচ্চিত্রটি ২০০২ সালের ২৫শে জানুয়ারি মুক্তি পায়। হেলাল খান এই চলচ্চিত্রে অভিনয়ের জন্য ২৭তম জাতীয় চলচ্চিত্র পুরস্কারে শ্রেষ্ঠ খল অভিনেতা বিভাগে, এবং পপি ২৪তম বাচসাস পুরস্কারের শ্রেষ্ঠ অভিনেত্রী বিভাগে পুরস্কার অর্জন করেন। পপি - প্রীতি মনি শাকিব খান - রাজু শানু - চুমকি হেলাল খান - রাজা খালেদা আক্তার কল্পনা - রাজুর মা প্রবীর মিত্র - আশরাফ চৌধুরী অমল বোস - হোসেন মোল্লা সাদেক সিদ্দিকী - পুলিশ ইনস্পেক্টর আবদুর রাতিন - বজলু ডন - সিরাজ অরুণ রবি - রাজার বাবা যাদু আজাদ - আজাদ মিলন আজহারুল ইসলাম খান - প্রিন্সিপাল জামিলুর রহমান শাখা - পুলিশের ওসি দুলাল সরকার - ডাক্তার মোজাম্মেল হোসেন চৌধুরী তৈমুর লং মনোয়ারা মুরাদ পলি সেলিম সোহাগ সোনিয়া টুক্কা চলচ্চিত্রটির সঙ্গীত পরিচালনা করেছেন আলী হোসেন। গীত রচনা করেছেন কবির বকুল। গানে কণ্ঠ দিয়েছেন উমা খান, আসিফ আকবর, আগুন, ও রঞ্জন চৌধুরী। জোয়াদ, পৃ. ৬৩০ শাওন, রাশেদ। "চার দশকে আমাদের সেরা চলচ্চিত্রগুলো"। বিডিনিউজ টোয়েন্টিফোর ডটকম। ২৮ ডিসেম্বর ২০১২ তারিখে মূল থেকে আর্কাইভ করা। সংগ্রহের তারিখ ৪ নভেম্বর ২০১২।  জোয়াদ, পৃ. ৪৮১ "জাতীয় চলচ্চিত্র পুরস্কার প্রাপ্তদের নামের তালিকা (১৯৭৫-২০১২)" (পিডিএফ)। এফডিসি। বাংলাদেশ চলচ্চিত্র উন্নয়ন কর্পোরেশন।  জোয়াদ, আবদুল্লাহ (২০১০)। বাংলাদেশের চলচ্চিত্র: পাঁচ দশকের ইতিহাস। ঢাকা: জ্যোতিপ্রকাশ। আইএসবিএন 984-70194-0045-9। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link) চলচ্চিত্র প্রবেশদ্বার ইন্টারনেট মুভি ডেটাবেজে জুয়াড়ী (ইংরেজি) বাংলা মুভি ডেটাবেজে জুয়াড়ী
চাজিয়ান জলপ্রপাত

চাজিয়ান জলপ্রপাত হল পাকিস্তানের খাইবার পাখতুনখোয়া প্রদেশের হরিপুর জেলার ছাজিয়ান গ্রামে অবস্থিত একটি জলপ্রপাত। এটি হরিপুর শহর থেকে প্রায় ২৫ কিলোমিটার (১৬ মা) দূরে অবস্থিত। জলপ্রপাতটির উচ্চতা ৪০০ ফুট (১২০ মিটার) এবং এটি হাজারা বিভাগের সবচেয়ে উঁচু জলপ্রপাত। পাকিস্তানের জলপ্রপাতের তালিকা "Chajian waterfall near Haripur"। সেপ্টেম্বর ১৭, ২০১৫।  Sadaqat, Muhammad (অক্টোবর ২, ২০১২)। "Tallest waterfall in Hazara Division obscured by neglect"। Express Tribune।
নূর-উল-আইন

নূর-উল-আইন আলোর চোখ; ইরানের সম্রাজ্ঞী ফারাহ পাহলভির জন্য তৈরি টায়রায় খচিত প্রধান হীরক খন্ড। টায়রাটি ১৯৫৮ সালে শাহ মোহাম্মদ রেজা পাহলভির বিয়ের সময় তৈরি করা হয়েছিল। মনে করা হয় এটি ভারতের গোলকোন্দা খনি থেকে উত্তোলন করা হয়েছিল এবং ঊনবিংশ শতাব্দীতে নাদির শাহ আফসার ভারত জয় করে ইরানের ইম্পেরিয়াল কালেকশনে নিয়ে আসেন। এটি বিশ্বের অন্যতম বৃহৎ গোলাপি হীরক খন্ড এবং মনে করা হয় তা আরও বড় একটি গোলাপি হীরক খন্ডের অংশ ছিল। ঐ বড় হীরক খন্ডটি দুই ভাগ করা হয় যার একটি অংশের নাম হয় নূর-উল-আইন এবং অন্যটি হয় দরিয়া-ই-নূর হীরা। দুটো অংশই এখন ইরানের মুকুটের রত্নের অংশ। http://www.iranchamber.com/museum/royal_jewels/national_iranian_jewels09.php Anna Malecka, "The Mystery of the Nur al-Ayn Diamond", Gems & Jewellery: The Gemmological Association of Great Britain, volume 23 (7), August/September 2014, pp. 20–22. Picture of Nur-Ul-Ain A Feature